በኮረና ቫይረስ የተያዙ ሰዎች ቁጥር 4532 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 63 ሰዎች በቫይረሱ መያዛቸው ተገለጸ። አጠቃላይ በቫይረሱ የተያዙ ሰዎች ቁጥር 4532 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው4 ሺ457 ሰዎች መካከል 63 ሰዎች ቫይረሱ ተገኝቶባቸዋል ። ቫይረሱ የተገኘባቸው 42 ወንድ እና 21 ሴት ኢትዮጵያውያን ናቸው። ሁለት ሰዎች ደግሞ ለህልፈተ ህይወት ተዳርገ ዋል። 
ቫይረሱ የተገኘባቸው ሰዎች ከ14 – 76 ዓመት የእድሜ ክልል ውስጥ የሚገኙ መሆኑን አመልክተዋል።
ቫይረሱ ከተገኘባቸው 31 ከአዲስ አበባ ከተማ ፣4 ከድሬዳ ዋ ከተማ ፣ 5 ኦሮሚያ፣ 3 አማራ፣ 2 ከደቡብ ፣ 3 ከጋምቤላ ፣ 4 ከአፋር ፣ 1 ከትግራይ ፣ 9 ከሶማሌ ፣ 1 ከሀረሬ ክልል መሆኑንም ጠቁመዋል።
ባለፉት 24 ሰዓት ውስጥ 91 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 1213 መድረሱንም አመልክተዋል። 
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 4532 መሆኑን ጠቁመው፥ ከእነዚህም ውስጥ 3243 ሰዎች በለይቶ ህክምና ላይ መሆናቸውን ፤ 32 ሰዎች በጽኑ ህክምና ክፍል እንደሚገኙ አስታውቀዋል። አስካሁን ለ 216 ሺ 328 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 74 ሰዎች ህይወት ሲያልፍ ፥ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 15/2012
በጋዜጣው ሪፖርተር